REPUBLIKA HRVATSKA

BRODSKO POSAVSKA ŽUPANIJA

OPĆINA DRAGALIĆ

Jedinstveni upravni odjel

KLASA: 013-02/23-01/04

URBROJ: 2178-27-02/1-23-1

Dragalić, 13.07.2023.

Općina Dragalić, temeljem članka 11. Zakona o pravu na pristup informacijama (Narodne novine broj 25/13, 85/15), dana 13.07.2023. objavljuje

**SAVJETOVANJE SA ZAINTERESIRANOM JAVNOŠĆU**

Nacrt prijedloga Odluke o izmjenama Odluke o mjerilima za utvrđivanje cijene usluga

Dječjeg vrtića „Žabica“ Dragalić

Savjetovanje traje od 13. srpnja do 12. kolovoza 2023.

Pozivamo predstavnike zainteresirane javnosti da najkasnije do 12. kolovoza 2023 .godine dostave svoje prijedloge, komentare i primjedbe na predloženi Nacrt prijedloga Odluke o izmjenama Odluke o mjerilima za utvrđivanje cijene usluga Dječjeg vrtića „Žabica“ Dragalić s obrazloženjem, putem pošte ili osobno na adresu Jedinstveni upravni odjel Općine Dragalić, Trg sv. I. Krstitelja 2, Dragalić, 35400 Nova Gradiška ili slanjem emaila na adresu info.dragalic@gmail.com

Zbog uvođenja eura kao službene valute i izmjene iznosa cijene usluga Dječjeg vrtića u članku 6. stavku 1. iznos se mijenja i iskazan je u eurima.

Prijedlozi, komentari i primjedbe na predloženi Nacrt dostavljaju se isključivo na obrascu za savjetovanje sa zainteresiranom javnošću kojeg možete preuzeti na internet stranicama Općine Dragalić.

Prijedlozi, komentari i primjedbe moraju sadržavati adresu podnositelja i biti čitko napisani, uz jasno navođenje dijela prijedloga akta/dokumenta na kojeg se odnose, te biti dostavljeni u gore navedenom roku.

Po završetku savjetovanja, svi pristigli prijedlozi bit će javno dostupni na internetskoj stranici Općine Dragalić. Ukoliko ne želite da Vaš prijedlog bude javno objavljen, molimo da to jasno istaknete pri slanju prijedloga.

Nacrt prijedloga Odluke o izmjenama Odluke o mjerilima za utvrđivanje cijene usluga Dječjeg vrtića „Žabica“ Dragalić objavljen je u elektronskom obliku na internet stranici Općine Dragalić, [www.dragalic.hr](http://www.dragalic.hr)

Nacrt prijedloga Odluke o izmjenama Odluke o mjerilima za utvrđivanje cijene usluga Dječjeg vrtića „Žabica“ Dragalić koji je objavljen na internet stranici Općine Dragalić predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Odluke.

Tekst ove objave objavit će se na web stranici Općine Dragalić [www.dragalic.hr](http://www.dragalic.hr)

(Dokumenti- Savjetovanje sa zainteresiranom javnošću).

Po provedenom savjetovanju izradit će se izvješće o provedenom savjetovanju.

Pročelnica

Sanja Matijević